<classify> WAZIRI wa Elimu na Mafunzo ya Amali, Riziki Pembe Juma amesema wizara yake imepata mafanikio makubwa katika utekelezaji wa Ilani ya Uchaguzi ya CCM kwa kuvuka malengo kwa asilimia 100 katika elimu ya msingi.Alisema hayo wakati akizungumza na gazeti hili. Alitaja mafanikio yaliyopatikana katika sekta ya elimu katika malengo ya uchaguzi ya 2015-2020. Alisema elimu ya msingi imepata mafanikio makubwa na kuvuka malengo yake mapema, kufuatia idadi kubwa ya wanafunzi ambayo inatokana na mwamko wa wazazi kupeleka watoto wao shule. Alisema mafanikio hayo pia yamekuja baada ya serikali kufuta michango yote, inayotokana na ada za shule katika vifaa ikiwemo madaftari na ada za mwezi.Wizara ya Elimu na Mafunzo ya Amali inajivunia mafanikio makubwa yaliyopatikana katika utekelezaji wa Ilani ya Uchaguzi 2015- 2020 katika uandikishaji wa wanafunzi elimu ya msingi na kuvuka malengo yake mapema,alisema.Alisema uandikishaji wa wanafunzi katika elimu ya maandalizi, hivi sasa umefikia asilimia 69.5, ambapo elimu hiyo imefanywa kuwa lazima kwa watoto wote kabla ya kuingia elimu ya msingi. Serikali imetangaza rasmin kuwa elimu ya maandalizi ni ya lazima, ambapo watoto wote sasa wanalazimika kupelekwa shule kuanza elimu hiyo kabla ya kuanza darasa la kwanzaalisema. Kwa upande wa elimu ya sekondari, alisema tayari wizara imefuta ada zote, zilizokuwa zikitolewa na wazazi na sasa kila mwanafunzi anapatiwa fedha kugharamia vifaa vya shule.Wizara ya elimu kwa kushirikiana na Benki ya Dunia tumetenga zaidi ya shilingi bilioni 24 kwa ajili ya kugharamia vifaa vya wanafunzi wa shule baada ya kufuta michango ya ada iliyokuwa ikitolewa na wazazi alisema. Alisema zipo changamoto mbalimbali katika sekta ya elimu, ikiwemo uhaba wa madarasa na vikalio unaotokana na kuwepo kwa idadi kubwa ya wanafunzi. Kwa upande wa madawati, alisema tayari zaidi ya madawati 600,000 yamesambazwa katika shule mbalimbali, ambayo yanatokana na fedha zilizokusanywa katika mradi wa kukabiliana na uhaba wa madawati.  <topic>: KITAIFA 